Վերսկսվեցին «Բարի գալուստ, փոքրի´կ» ծրագրի շրջանակներում Արհկոմի նախաձեռնությամբ անցկացվող այցելությունները` նախարարության նորածին ունեցող աշխատակիցներին: Այս անգամ արհկոմի նախագահ Լյուդմիլա Մելիքյանը և ԱԻՆ աշխատակազմի ղեկավարի տեղակալ, Արհկոմի անդամ Արմենուհի Գրիգորյանը այցելեցին «Սեյսմիկ պաշտպանության տարածքային ծառայություն» ՊՈԱԿ-ի քարտուղարության առաջին կարգի մասնագետ Մարիա Մելիքյանին: Նա մեծ սիրով ընդունեց ԱԻ նախարարի պաշտոնակատար Ֆելիքս Ցոլակյանի շնորհավորական բացիկը, տարվա խորհրդանիշ` շնիկը և հիսուն հազար դրամ արժողությամբ Նվեր-քարտը: Արդեն երկու զավակ ունեցող երիտասարդ մայրիկը շնորհակալություն հայտնեց ուշադրության արժանանալու համար և «խոստացավ» այսպես շարունակվելու դեպքում նա ստիպված երրորդ զավակն է ունենալու: